CELEX: 32022D0635
Language: mt
Date: 2022-04-13 00:00:00
Title: Deċiżjoni tal-Kunsill (PESK) 2022/635 tat-13 ta’ April 2022 li temenda d-Deċiżjoni (PESK) 2017/1869dwar il-Missjoni ta’ Konsulenza tal-Unjoni Ewropeab’appoġġ għar-Riforma tas-Settur tas-Sigurtà fl-Iraq(EUAM Iraq)

19.4.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 117/32
               
            
         DEĊIŻJONI TAL-KUNSILL (PESK) 2022/635
         tat-13 ta’ April 2022
         li temenda d-Deċiżjoni (PESK) 2017/1869dwar il-Missjoni ta’ Konsulenza tal-Unjoni Ewropeab’appoġġ għar-Riforma tas-Settur tas-Sigurtà fl-Iraq(EUAM Iraq)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikolu 42(4) u l-Artikolu 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-16 ta’ Ottubru 2017, il-Kunsill adotta d-Deċiżjoni (PESK) 2017/1869 (1), li tistabbilixxi Missjoni ta’ Konsulenza tal-Unjoni Ewropea b’appoġġ għar-Riforma tas-Settur tas-Sigurtà fl-Iraq (EUAM Iraq).
                  
               
                     (2)
                  
                  
                     Fis-7 ta’ April 2020, il-Kunsill adotta d-Deċiżjoni (PESK) 2020/513 (2), li temenda l-mandat tal-EUAM Iraq u li testendih sat-30 ta’ April 2022.
                  
               
                     (3)
                  
                  
                     Wara r-Rieżami Strateġiku tal-EUAM Iraq, il-Kumitat Politiku u ta’ Sigurtà (KPS) irrakkomanda li l-mandat tal-EUAM Iraq jiġi emendat u estiż sat-30 ta’ April 2024.
                  
               
                     (4)
                  
                  
                     Għalhekk, jenħtieġ li d-Deċiżjoni (PESK) 2017/1869 tiġi emendata skont dan.
                  
               
                     (5)
                  
                  
                     L-EUAM Iraq ser titmexxa fil-kuntest ta’ sitwazzjoni li tista’ tiddeterjora u li tista’ timpedixxi l-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat dwar l-Unjoni Ewropea,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2017/1869 hija emendata kif ġej:
            
                        (1)
                     
                     
                        l-Artikolu 2 huwa sostitwit b’dan li ġej:
                        
                           “Artikolu 2
                           Objettivi
                           L-objettivi strateġiċi tal-EUAM Iraq għandhom ikunu li:
                           
                                       (1)
                                    
                                    
                                       tipprovdi pariri strateġiċi u għarfien espert lill-awtoritajiet Iraqin dwar l-aspetti ċivili tar-Riformi tas-Settur tas-Sigurtà, inkluż l-Istrateġija ta’ Sigurtà Nazzjonali, l-istrateġiji nazzjonali assoċjati u prijoritajiet oħra ta’ sigurtà nazzjonali;
                                    
                                 
                                       (2)
                                    
                                    
                                       tanalizza, tivvaluta u tidentifika opportunitajiet għal impenn ulterjuri min-naħa tal-Unjoni fil-livelli nazzjonali, reġjonali u provinċjali b’appoġġ għall-ħtiġijiet tar-Riforma tas-Settur tas-Sigurtà ċivili;
                                    
                                 
                                       (3)
                                    
                                    
                                       flimkien mad-Delegazzjoni tal-Unjoni, tinforma u tiffaċilita l-appoġġ tal-Unjoni u l-Istati Membri għall-ippjanar u l-implimentazzjoni fil-qasam tar-Riforma tas-Settur tas-Sigurtà ċivili, biex tiġi żgurata koerenza fl-azzjoni tal-Unjoni.”;
                                    
                                 
                     
                  
                        (2)
                     
                     
                        fl-Artikolu 14(1),, jiżdied dan li ġej wara t-tielet sentenza:
                        “L-ammont ta’ referenza finanzjarja maħsub biex ikopri n-nefqa relatata mal-EUAM Iraq għall-perijodu mill-1 ta’ Mejju 2022 sat-30 ta’ April 2024 għandu jkun ta’ EUR 70 056 766,51”;
                     
                  
                        (3)
                     
                     
                        fl-Artikolu 17, it-tieni sentenza hija sostitwita b’dan li ġej:
                        “Għandha tapplika sat-30 ta’ April 2024.”.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-13 ta’ April 2022.
            
               
                  Għall-Kunsill
               
               
                  Il-President
               
               J.-Y. LE DRIAN
            
         
         
            (1)  Id-Deċiżjoni tal-Kunsill (PESK) 2017/1869 tas-16 ta’ Ottubru 2017 dwar il-Missjoni ta’ Konsulenza tal-Unjoni Ewropea b’appoġġ għar-Riforma tas-Settur tas-Sigurtà fl-Iraq (EUAM Iraq) (ĠU L 266, 17.10.2017, p. 12).
         
            (2)  Id-Deċiżjoni tal-Kunsill (PESK) 2020/513 tas-7 ta’ April 2020 li temenda d-Deċiżjoni (PESK) 2017/1869 dwar il-Missjoni ta’ Konsulenza tal-Unjoni Ewropea b’appoġġ għar-Riforma tas-Settur tas-Sigurtà fl-Iraq (EUAM Iraq) (ĠU L 113, 8.4.2020, p. 38).